**REPUBLIKA HRVATSKA**

**ZADARSKA ŽUPANIJA**

**OPĆINA PREKO**

KLASA: 400-05/25-01/02

URBROJ: 2198-13-02-1-25-1

Preko, 25.02.2025.

**BILJEŠKE UZ KONSOLIDIRANA FINANCIJSKA IZVJEŠĆA**

**za razdoblje od 1. siječnja do 31. prosinca 2024. godine**

1. **OPĆI PODACI O PRORAČUNU**

RKP broj: 35079

NAZIV OBVEZNIKA: OPĆINA PREKO

ADRESA SJEDIŠTA: Trg hrvatske nezavisnosti 2, PREKO 23273

ŠIFRA OPĆINE: 354

MATIČNI BROJ: 02544296

OIB: 13458425443

RAZINA: 23

RAZDJEL: 000

ŠIFRA DJELATNOSTI: 8411

OZNAKA RAZDOBLJA: 2024-12

1. **SADRŽAJ I STRUKTURA FINANCIJSKIH IZVJEŠTAJA**

Općina Preko kao jedinica lokalne i područne (regionalne) samouprave, obveznik je predavanja ***konsolidiranih financijskih izvještaja*** prema članku 19. st. 3. Pravilnika o financijskom izvještavanju u proračunskom računovodstvu, Narodne novine, broj 37/2022; (u daljnjem tekstu: Pravilnik), a za razdoblje od 1. siječnja do 31. prosinca 2024. godine i to:

* Obrazac PR-RAS: Izvještaj o prihodima i rashodima, primicima i izdacima
* Obrazac BILANCA Bilanca
* Obrazac RAS – funkcijski Izvještaj o rashodima prema funkcijskoj klasifikaciji
* Obrazac P – VRIO Izvještaj o promjenama u vrijednosti i obujmu imovine i obveza
* Obrazac OBVEZE: Izvještaj o obvezama
* Bilješke uz konsolidirane financijske izvještaje za razdoblje od 1. siječnja do 31. prosinca 2024. godine

Bilješke uz financijske izvještaje prema članku 14. Pravilnika st. 1., dopuna su podataka uz financijske izvještaje.

Konsolidirani financijski izvještaji za razdoblje od 1. siječnja do 31. prosinca 2024. godine, sastavljeni su prema Okružnici o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 31. prosinca 2024., upućenu 14. siječnja 2025. godine od strane Ministarstva financija RH.

Prema Okružnici, rok za predaju konsolidiranih financijskih izvještaja za jedinice lokalne i područne (regionalne) samouprave za razdoblje od 1. siječnja do 31. prosinca 2024. godine je 28. veljače 2025. godine.

Uz sadržaj propisan člancima 14., 15., 16., 17. i 18. Pravilnika; u Bilješkama uz konsolidirane financijske izvještaje iskazuju se:

– unutar grupne transakcije koje su u izvještajima eliminirane,

– manjak ili višak u poslovanju grupe ako je ostvaren,

– pregled strukture manjka/viška po proračunskim i izvanproračunskim korisnicima,

– pozicije iz financijskih izvještaja proračuna i/ili proračunskih i izvanproračunskih korisnika na kojima je ostvareno značajnije odstupanje u odnosu na prethodnu godinu.

Općina Preko ima jednog proračunskog korisnika:

***Dječji vrtić Lastavica, Prijeških mučenika 1, 23273 Preko.***

U procesu konsolidacije eliminirani su prihodi iskazani kod proračunskog korisnika na šifri ***671 – Prihodi iz nadležnog proračuna za financiranje redovne djelatnosti proračunskih korisnika***, te rashodi iskazani kod Općine Preko na šifri ***367 – Prijenosi proračunskim korisnicima iz nadležnog proračuna za financiranje redovne djelatnosti*** u ukupnom iznosu od **431.609,20 eura**.

1. **BILJEŠKE UZ OBRAZAC PR-RAS – IZVJEŠTAJ O PRIHODIMA I RASHODIMA, PRIMICIMA I IZDACIMA**

U konsolidiranom financijskom izvještaju prihodi i primici, rashodi i izdaci Općine Preko uvećani su za vlastite prihode, pomoći i donacije proračunskog korisnika, odnosno rashode i izdatke koje je proračunski korisnik financirao iz navedenih sredstava.

**Ukupni prihodi i primici izvještajnog razdoblja (šifra X678) ostvareni su u iznosu od 5.879.979,42 eura** što predstavlja povećanje od 29,2% u odnosu na isto izvještajno razdoblje 2023. godine na što su utjecali veći porezni prihodi te veći prihodi od pomoći iz inozemstva i od subjekata unutar općeg proračuna.

**III.1. PRIHODI I PRIMICI**

**PRIHODI POSLOVANJA (ŠIFRA 6)** – u razdoblju I-XII/2024 ostvareni su uiznosu od **4.940.509,44** **eura,** što predstavlja ostvarenje od 110,9% u odnosu na isto izvještajno razdoblje 2023. godine. **PRIHODI OD POREZA (šifra 61)** – u izvještajnom razdoblju su ostvareni u iznosu od 2.910.775,95 eura što predstavlja povećanje od 18,7% u odnosu na isto izvještajno razdoblje 2023. godine.

***Prihodi od poreza na nepokretnu imovinu – kuće za odmor (šifra 6131)*** – ostvareni su u iznosu od 460.840,64 eura što predstavlja povećanje od 156,1% u odnosu na isto izvještajno razdoblje 2023. godine iz razloga povećanja broja obveznika i povećanja porezne stope sa 3% na 5% po m².

***Prihodi od*** ***poreza na promet nekretninama (šifra* 6134)** – ostvareni su u iznosu od 618.301,77 eura što predstavlja smanjenje od 23% u odnosu na isto izvještajno razdoblje 2023., a što je u skladu sa predviđanjima za 2024. godinu radi korekcije cijena na niže i porasta kamatnih stopa kao instrumenta u obuzdavanju inflatornih učinaka.

***POMOĆI IZ INOZEMSTVA I OD SUBJEKATA UNUTAR OPĆEG PRORAČUNA (šifra 63)*** – u izvještajnom razdoblju su ostvarene u iznosu od 734.247,01 eura što predstavlja povećanje od 53% u odnosu na isto izvještajno razdoblje 2023. godine.

***Kapitalne pomoći od institucija i tijela EU (šifra 6324)*** – odnose se na provedbu projekta „Thematic“ (*ima za cilj promicanje razvoja održivog i pristupačnog turizma u jadransko-jonskoj regiji)* u visini plaćenih priznatih rashoda, a ostvarene su u iznosu od 19.691,35 eura

***Tekuće pomoći proračunu iz drugih proračuna (šifra 6331)*** – ostvarene su u iznosu od 127.808,46 eura što predstavlja povećanje od 43,1% u odnosu na 2023. godinu. Ove se pomoći odnose na tekuće pomoći iz državnog, županijskog i općinskih proračuna:

* sredstva za fiskalnu održivost dječjih vrtića u cilju dostupnosti i unaprjeđenja ranog i predškolskog odgoja i obrazovanja. Ministarstvo znanosti i obrazovanja RH je do kraja 2024. godine izvršilo doznake sredstava u iznosu od 92.772,00 eura
* sufinanciranje provedbe *Pomoći u kući* (*Ugovor o načinu i uvjetima financiranja pružanja usluga pomoći u kući starijim osobama – sufinanciranje toplih obroka za starije i nemoćne od siječnja 2024. godine)* u iznosu od 7.000,00 eura,
* sredstva za sufinanciranje projekta „Avantura – Otok“ u iznosu od 7.500,00 eura,
* sredstva sufinanciranja timova opće i hitne medicine u svrhu medicinskog prijevoza morem u iznosu od 20.036,46 eura te
* sredstva potpore projektu „Gremo vonka“ za DV Lastavica u iznosu od 500,00 eura
* ***Kapitalne pomoći proračunu iz drugih proračuna (šifra 6332)*** – ostvarene su u iznosu od 329.304,81 eura što predstavlja povećanje od 61,4% u odnosu na ostvareno u istom izvještajnom razdoblju 2023. godine, a odnose se na:
* sredstva pomoći Ministarstva regionalnog razvoja i fondova EU (*prema Ugovoru o sufinanciranju izgradnje i uređenja društvenih domova Lukoran i Poljana)* u iznosu od 100.000,00 eura,
* sredstva pomoći Ministarstva regionalnog razvoja i fondova EU za uređenje uljare na Sestrunjuu iznosu od 49.801,06 eura,
* sredstva pomoći Ministarstva unutarnjih poslova RH *za sanaciju opasnih mjesta* u iznosu od 32.803,75 eura,
* sredstva pomoći Ministarstva demografije i useljeništva RH za sufinanciranje projekta „Mala škola nogometa“ u iznosu od 25.000,00 eura,
* sredstva pomoći Ministarstva regionalnog razvoja i fondova EU za sufinanciranje izgradnje mrtvačnice na novom groblju u Preku u iznosu od 87.500,00 eura te
* sredstva pomoći Ministarstva graditeljstva i prostornog uređenja RH za nabavu ulične čistilice u iznosu od 34.200,00 eura
* ***Kapitalne pomoći od ostalih izvanproračunskih korisnika državnog proračuna (šifra 6342)*** u iznosu od 9.870,00 eura od Fonda za zaštitu okoliša i energetsku učinkovitost za sufinanciranje pametnih spremnika „Bigbelly“ *(prema Ugovoru od 22. svibnja 2023. godine)* i odvojeno prikupljanje komunalnog otpada u iznosu od 9.813,60 eura
* ***Pomoći proračunskim korisnicima iz proračuna koji im nije nadležan (šifra 6361)*** u iznosu od 4.082,40 eura odnose se na sredstva Ministarstva znanosti i obrazovanja RH za financiranje programa za djecu s teškoćama u razvoju
* ***Tekuće pomoći temeljem prijenosa EU sredstava (šifra 6381)*** – ostvarene su iznosu od 104.906,14 eura. Ove se pomoći odnose na projekt – *Otočke ruke pomoći* – sufinanciran sredstvima Europske unije iz Europskog socijalnog fonda u okviru Operativnog programa „Učinkoviti ljudski potencijali 2014.-2020.“ u sklopu Poziva za dodjelu bespovratnih sredstava „Zaželi – prevencija institucionalizacije“
* potporu Ministarstva poljoprivrede RH u iznosu od 44.816,64 eura za projekt „Večer priješke kužine“ u okviru Mjere 2. *„Ulaganja u valorizaciju i promociju ribarske maritimne baštine“* i na
* potporu Ministarstva poljoprivrede RH u iznosu od 83.953,61 eura za projekt „Morska avantura“ – uređenje i opremanje dječjeg igrališta u Sutomišćici u okviru Mjere 2. *„Ulaganja u valorizaciju i promociju ribarske maritimne baštine“.*

***PRIHODI OD IMOVINE (šifra 64)*** – ostvareni su u iznosu od 204.726,44 eura što predstavlja povećanje za 3% u odnosu na isto razdoblje 2023. godine radi većeg broja obveznika po ugovorima o zakupu poslovnih prostora i naknada za korištenje javno – prometnih površina.

***PRIHODI OD ADMINISTARTIVNIH PRISTOJBI I PRISTOJBI PO POSEBNIM PROPISIMA (šifra 65)*** – ostvareni su u iznosu od 1.034.904,47 eura što predstavlja smanjenje od 20,4% u odnosu na isto razdoblje 2023. godine radi manjeg broja izdanih rješenja po osnovu obračuna komunalnog doprinosa i manjih prihoda od uplata roditelja za sufinanciranje boravka djece u vrtiću radi smanjenja cijene usluge. Ovi su prihodi *(šifra 6526)* ostvareni u iznosu od 39.643,43 eura.

***PRIHODI OD PRODAJE ROBA I PRUŽENIH USLUGA (šifra 66)*** – ostvareni su u izvještajnom razdoblju u iznosu od 21.854,98 eura što predstavlja povećanje od 25,7% u odnosu na isto izvještajno razdoblje 2023. godine, a obuhvaćaju prihode za obračun i uslugu naplate naknade za uređenje voda *(Ugovor sa Hrvatskim vodama o obavljanju poslova u svezi s obračunom i naplatom naknade)*.

***PRIHODI OD KAZNI, UPRAVNIH MJERA I OSTALI PRIHODI (šifra 68)*** – ostvareni su u iznosu od 34.000,59 eura što predstavlja povećanje od 740,7% u odnosu na isto izvještajno razdoblje 2023. godine radi dvije neprepoznate uplate od 30.000,00 eura za koje će se izvršiti preknjiženje u 2025. godini.

**PRIHODI OD PRODAJE NEFINANCIJSKE IMOVINE (ŠIFRA 7)** – u razdoblju I-XII/2024, ostvareni su u iznosu od **315.589,34 eura**. Odnose se na prihode za kupnju grobnih mjesta na novom groblju u Preku u iznosu od 315.589,34 eura.

**PRIMICI OD FINANCIJSKE IMOVINE I ZADUŽIVANJA (ŠIFRA 8)** – u razdoblju I-XII/2024, ostvareni su u iznosu od **623.880,64 eura**, a odnose se na iskorišteni dio dugoročnog kredita odobrenog od Privredne banke Zagreb d.d. u iznosu od 663.614,00 eura za čije odobrenje je Općina Preko dobila suglasnost Vlade RH 19. listopada 2023. za izgradnju novog mjesnog groblja u Preku.

**III.2. RASHODI I IZDACI**

**RASHODI POSLOVANJA (šifra 3)** – u razdoblju I-XII/2024 izvršeni su u iznosu od **3.363.794,12 eura** što predstavlja povećanje od 16,3% odnosu na isto izvještajno razdoblje 2023. godine.

***RASHODI ZA ZAPOSLENE (šifra 31)*** – izvršeni su u izvještajnom razdoblju u iznosu od 781.350,38 eura što predstavlja povećanje od 35,4% u odnosu na isto razdoblje 2023. godine radi povećanja osnovice za obračun plaća prema Odluci Vlade RH od 1.10.2023. godine koja je primijenjena u 2024. godini te radi povećanja koeficijenata za obračun plaće djelatnicima Dječjeg vrtića Lastavica.

***MATERIJALNI RASHODI* (šifra 32)** – izvršeni su u izvještajnom razdoblju u iznosu od 1.116.575,02 eura što predstavlja povećanje od 6,9% u odnosu na isto razdoblje 2023. godine na što su utjecali veći rashodi za materijal i dijelove za tekuće i investicijsko održavanje, rashodi za usluge tekućeg i investicijskog održavanja te veći rashodi za komunalne i računalne usluge uslijed povećanja cijena materijala i usluga.

***FINANCIJSKI RASHODI* (šifra 34)** – izvršeni su u iznosu od 18.507,01 eura što je 8,3% više u odnosu na isto razdoblje 2023. godine i to zbog povećanja cijene bankarskih usluga.

***SUBVENCIJE* (šifra 35)**– se odnose na tekuće prijenose sredstava dvama trgovačkim društvima i to: TD Obala i Parkovi d.o.o. i TD Otok Ugljan d.o.o., kojima su izvršeni prijenosi sredstava u izvještajnom razdoblju u iznosu od 693.473,68 eura što iznosi 6,3% više u odnosu na isto razdoblje 2023. godine zbog izdvajanja dodatnih sredstava tim društvima čije je poslovanje bilo direktno ugroženo globalnim poremećajima na tržištima građevnih materijala, proizvoda i usluga radi inflacije.

***POMOĆI DANE U INOZEMSTVO I UNUTAR OPĆEG PRORAČUNA* (šifra 36)** – odnose se na prijenose sredstava Pučkom otvorenom učilištu Dom Na Žalu i u izvještajno razdoblju su izvršene u iznosu od 70.140,81 eura što je povećanje od 42,8% u odnosu na isto izvještajno razdoblje 2023. godine radi većih izdvajanja pomoći uslijed povećanja cijene usluga, troškova rada i materijala.

***NAKNADE GRAĐANIMA I KUĆANSTVIMA NA TEMELJU OSIGURANJA I DRUGE NAKNADE* (šifra 37)** su u izvještajnom razdoblju izvršene u iznosu od 190.329,24 eura što je povećanje od 12,5% u odnosu na isto razdoblje 2023. godine zbog većih izdvajanja sredstava za stipendije i pomoći umirovljenicima.

***OSTALI RASHODI* (šifra 38)** – u izvještajnom razdoblju izvršeni su u iznosu od 493.460,28 eura što je za 28,5% više u donosu na isto razdoblje 2023. godine, a obuhvaćaju tekuće donacije udrugama, političkim strankama, humanitarnim organizacijama, Turističkoj zajednici Općine Preko, Dobrovoljnom vatrogasnom društvu Preko i ostale tekuće donacije te kapitalne pomoći trgovačkom društvu Obala i Parkovi d.o.o. za nabavu ulične čistilice.

**RASHODI ZA NABAVU NEFINANCIJSKE IMOVINE (šifra 4)** – izvršeni su u razdoblju I-XII/2024 godine u iznosu od **1.879.226,89** **eura** što predstavlja povećanje od 82% iz razloga gradnje novog groblja u Preku. U ukupnim rashodima za nabavu nefinancijske imovine, rashodi Dječjeg vrtića iznose 55.157.,24 eura od čega se 46.413,75 eura odnosi na obnovu fasade na zgradi Dječjeg vrtića u Sutomišćici.

**IZDACI ZA FINANCIJSKU IMOVINU I OTPLATE ZAJMOVA (šifra 5)** – izvršeni su u iznosu od **14.615,73 eura** što predstavlja povećanje za 45,2% u odnosu na isto razdoblje 2023. godine.

1. **STANJE NOVČANIH SREDSTAVA NA RAČUNIMA I U BLAGAJNI**

Stanje novčanih sredstava na dan 31.12.2024. obuhvaća:

* Stanje novčanih sredstava u banci: 753.004,42 eura
* Stanje novčanih sredstava u blagajni: 5.187,14 eura

1. **BILJEŠKE UZ IZVJEŠTAJ - BILANCA**

Bilanca je sustavni, vrijednosno iskazan pregled imovine, obveza i vlastitih izvora na određeni dan (za proračunsku godinu na dan 31. prosinca). Bilanca je u ravnoteži kada je imovina jednaka izvorima te imovine. Imovina se odnosi na nefinancijsku i financijsku imovinu.

**NEFINANCIJSKA IMOVINA (šifra B002)**

**Ukupna nefinancijska imovina Općine Preko se povećala za ulaganja na imovini u iznosu od 428.905,35 eura i to:**

* nabavu zemljišta (izvlaštenja) u svrhu izgradnje ceste u zoni Mačjak – Šumljak u iznosu od 47.139,27 eura i nabavu zemljišta za proširenje groblja u mjestu Ugljan u iznosu od 143.370,00 eura,
* nabavu licenci u iznosu od 4.369,50 eura,
* nabavu prodajnih modula u iznosu od 32.437,50 eura,
* nabavu 2 stolna računala s opremom u iznosu od 6.931,00 eura,
* nabavu glavnog servera Općine Preko u iznosu od 8.598,38 eura,
* nabavu uredske opreme, projektora i glazbene linije za potrebe Turističkog ureda Ugljan u iznosu od 7.683,75 eura,
* nabavu senzora za zrak u iznosu od 32.375,00 eura i senzora za parking u iznosu od 32.437,50 eura u svrhu provođenja projekta „Pametne općine i gradovi“,
* nabavu opreme u svrhu provođenja projekta sigurnosti prometa i regulacije parkiranja u iznosu od 53.121,25 eura,
* nabavu sanitarnog kontejnera u iznosu od 7.437,50 eura,
* nabavu hladnjaka za Društveni dom u mjestu Poljana u iznosu od 511,20 eura,
* nabavu spremnika za odvojeno prikupljanje otpada u iznosu od 32.806,00 eura
* nabavu dokumenata prostornog uređenja (izrada Izmjena i dopuna PPUO Općine Preko) u iznosu od 19.687,50 eura te

**Ukupna nefinancijska imovina Općine Preko u pripremi povećala se za 1.702.404,33 eura ulaganja i to:**

* izgradnju poslovnih objekata u iznosu od 327.343,77 eura za:

*- obnovu uljare na otoku Sestrunju,*

*- izgradnju Društvenog doma u mjestu Lukoran te*

*- rekonstrukciju Društvenog doma u mjestu Poljana*

* izgradnju cesta i ostalih prometnih objekata na području Općine Preko u iznosu od 106.555,54 eura za:

*- odvjetničke usluge za pripremu izgradnje ceste u zoni Mačjak – Šumljak*

*- asfaltiranje cesta na području Općine Preko te*

*- izradu glavnog projekta za izgradnju nerazvrstanih cesta na području Općine Preko*

* izgradnju ostalih građevinskih objekata u iznosu od 41.805,00 za:

*- projektnu dokumentaciju i troškovnik uređenja i sanacije plaže „Jugo“*

*- idejni projekt izgradnje Centra za umirovljenike u mjestu Preko,*

*- idejni projekt i troškovnik uređenja zgrade MUP-a u mjestu Preko te*

*- studiju izvedivosti sunčane elektrane Ugljan 1 i 2*

* izgradnju novog groblja u mjestu Preko u iznosu od 1.159.014,31 eura
* nabavu postrojenja i opreme u pripremi u iznosu od 55.972,85 eura za:

- *izradu digitalnog ortofoto snimka i postavljanja u program WebGis,*

*- nabavu projektora i platna za Društveni dom u Poljani te za*

*- nabavu opreme za Društveni dom u Lukoranu*

*- nabavu božićne rasvjete*

* provođenje projekta „Thematic2Green“ u iznosu od 11.712,86 eura

**Ukupna nefinancijska imovina Dječjeg vrtića Lastavica se povećala za 55.157,24 eura za:**

* ulaganja na obnovi fasade zgrade Dječjeg vrtića u Sutomišćici u iznosu od 46.513,75 eura,
* nabavu uredskog namještaja i ostale opreme u iznosu od 3.999,50 eura
* nabavu opreme za hlađenje u iznosu od 4.224,00 eura
* nabavu perilice posuđa u iznosu od 419,99 eura

**POTRAŽIVANJA ZA PRIHODE POSLOVANJA IPRIHODE OD PREODAJE NEFINANCIJSKE IMOVINE (šifra 16 i šifra 17)**

**Potraživanja Općine Preko i Dječjeg vrtića Lastavica prema dospjelosti:**



**Na dan 31.12.2024. godine, provedeno je usklađenje:**

1. ukupne imovine Općine Preko sa izvorima te imovine na podskupini 911, na način da je kao ispravan podatak uzeta ukupna vrijednost dugotrajne nefinancijske imovine na razredu – 0, a nakon provedenog popisa imovine i obveza te ispravka vrijednosti iste sa stanjem na dan 31.12.2024., koje je uvećalo višak prihoda na podskupini 922 u iznosu od 650.705,53 eura
2. ukupnih obveza na skupini 26 sa izvorima tih obveza na podskupini 912, koje je smanjilo višak prihoda na podskupini 922 u iznosu od 308.401,92 eura
3. ukupnih obveza na skupini 23, koje je uvećalo višak prihoda na podskupini 922 u iznosu od 29.101,78 eura
4. ukupnih potraživanja na skupini 16 sa obračunatim prihodima poslovanja na skupini 96 i ispravkom vrijednosti potraživanja na podskupini 169 koje je uvećalo rezultat na podskupini 922 u iznosu od 47.714,29 eura,
5. ukupnih potraživanja na skupini 12, koje je smanjilo višak prihoda na podskupini 922 u iznosu od 876,12 eura
6. Zatvorena je vanbilančna evidencija za sudski spor u tijeku (Sudska presuda broj: Pž-7037/2018-3) za izvršene uplate obračunatih zateznih kamata u iznosu od 1.169.894,35 eura, koje je smanjilo višak na podskupini 922 za 1.169.894,35 eura

**VIŠAK/MANJAK PRIHODA (šifra 922)**

Odlukom o otpisu potraživanja i obveza(KLASA: 400-06/24-01/01) izvršen je otpis potraživanja u iznosu od 10.577,13 eura i otpis obveza u iznosu od 29.101,78 eura u skladu sa člankom 80. st. 7. i st. 9., Pravilnika o proračunskom računovodstvu i računskom planu (Narodne novine, broj [124/14](https://narodne-novine.nn.hr/clanci/sluzbeni/full/2014_10_124_2374.html), [115/15](https://narodne-novine.nn.hr/clanci/sluzbeni/full/2015_10_115_2198.html), [87/16](https://narodne-novine.nn.hr/clanci/sluzbeni/full/2016_09_87_1886.html), [3/18](https://narodne-novine.nn.hr/clanci/sluzbeni/full/2018_01_3_116.html), [126/19](https://narodne-novine.nn.hr/clanci/sluzbeni/full/2019_12_126_2539.html) i [108/20](https://narodne-novine.nn.hr/clanci/sluzbeni/full/2020_10_108_2141.html)) u korist (29.101,78 eura) i na teret (10.577,13 eura) računa podskupine 922– Višak prihoda poslovanja.

Na dan 31.12.2024.

Općina Preko je imala višak prihoda i primitaka raspoloživ u slijedećem razdoblju u iznosu od 846.036,99 eura koji se rasporediti u narednim proračunskim razdobljima.

Dječji vrtić Lastavica imao je manjak prihoda i primitaka za pokriće u slijedećem razdoblju u iznosu od 26.710,39 eura koji će se pokriti u narednim godinama.

1. **BILJEŠKE UZ IZVJEŠTAJ O OBVEZAMA**

**Sveukupne konsolidirane obveze (šifra V006)** na dan 31.12.2024. godine iznose **2.391.348,04 eura** od čega se:

* 141.254,74 eura odnosi na dospjele obveze u skupini 23 – obveze za rashode poslovanja,
* 144.025,80 eura odnosi na nedospjele obveze u skupini 23 – obveze za rashode poslovanja,
* 101.691,28 eura odnosi na dospjele obveze u skupini 24 – obveze za nabavu nefinancijske imovine,
* 123.269,23 eura odnosi na nedospjele obveze u skupini 24 – obveze za nabavu nefinancijske imovine i
* 35.019,30 eura odnosi na nedospjelu glavnicu po dugoročnom kreditu Zagrebačke banke (za izgradnju IV. i V. faze kanalizacijskog podsustava Preko – Poljana iz programa IPARD, zadnja rata dopijeva na naplatu 31.12.2026. godine), a 663.614,00 eura na nedospjelu otplatu glavnice po dugoročnom kreditu Privredne banke Zagreb d.d. za izgradnju novog groblja u mjestu Preko te
* 1.182.473,69 eura odnosi na dospjele obveze za jamčevni polog

1. **BILJEŠKE UZ OBRAZAC P-VRIO – IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

**Promjene u obujmu nefinancijske imovine (šifra P016)**

Na ovoj šifri je iskazan iznos otpisa dugotrajne proizvedene imovine u iznosu od 2.414,82 eura.

**Promjene u obujmu financijske imovine (šifra P023)**

Na ovoj šifri je iskazan iznos oslobođenja od plaćanja komunalnog doprinosa u vrijednosti od 73.591,09 eura te iznos otpisa potraživanja od 10.577,86 eura zbog nemogućnosti naplate istih.

1. **BILJEŠKE UZ OBRAZAC RAS-funkcijski**

Iskazano je povećanje od 33,5% u odnosu na isto razdoblje 2023. godine zbog većih ulaganja u nabavu nefinancijske imovine – gradnja novog groblja u mjestu Preko i radi rasta cijena namirnica i usluga i povećanja plaća djelatnicima Dječjeg vrtića Lastavica.

1. **POPIS UGOVORNIH ODNOSA KOJI MOGU POSTATI PRIHOD**
2. **POPIS UGOVORNIH OBVEZA KOJE MOGU POSTATI PRIHOD**

|  |  |  |  |  |  |  |  |
| --- | --- | --- | --- | --- | --- | --- | --- |
| **RBR** | **DATUM IZDAVANJA** | **INSTRUMENT OSIGURANJA** | **IZNOS** | **DAVATELJ** | **NAMJENA** | **DOKUMENT** | **ROK VAŽENJA** |
|
| 1. | 22.11.2019. | Bjanko zadužnica | 15.381,51 eura | JUKIĆ - DAM d.o.o. | Jamstvo za otklanjanje nedostataka u jamstvenom roku | Ugovor o izvođenju radova energetske obnove zgrade Općine Preko | 13.09.2024. |
| 2. | 18.03.2020. | Bjanko zadužnica | 16.990,87 eura | KALI GRADNJA d.o.o. | Jamstvo za otklanjanje nedostataka u jamstvenom roku | Ugovor o izvođenju radova asfaltiranja nerazvrstanih cesta na području Općine Preko | 31.03.2024. |
| 3. | 02.06.2022. | Bjanko zadužnica | 13.272,28 eura | CLASS PROJEKT d.o.o. | Jamstvo za otklanjanje nedostataka u jamstvenom roku | Ugovor o izvođenju radova za Dom kulture na Ugljanu | Do isteka jamstva |
| 4. | 31.05.2019. | Bjanko zadužnica | 6.636,14 eura | Marin Šimićev | Sredstvo osiguranja | Ugovor o isplati naknade za novorođeno dijete | 20.02.2024. |
| 5. | 16.10.2019. | Bjanko zadužnica | 6.636,14 eura | Mirko Sorić | Sredstvo osiguranja | Ugovor o isplati naknade za novorođeno dijete | 02.10.2024. |
| 6. | 02.05.2018. | Bjanko zadužnica | 6.636,14 eura | Enco Perović | Sredstvo osiguranja | Ugovor o isplati naknade za novorođeno dijete | 30.08.2024. |
| 7. | 21.04.2020. | Bjanko zadužnica | 6.636,14 eura | Nikola Grgurev | Sredstvo osiguranja | Ugovor o isplati naknade za novorođeno dijete | 15.12.2025. |
| 8. | 14.05.2020. | Bjanko zadužnica | 6.636,14 eura | David Valčić | Sredstvo osiguranja | Ugovor o isplati naknade za novorođeno dijete | 26.02.2025. |
| 9. | 08.06.2020. | Bjanko zadužnica | 6.636,14 eura | Marin Hromin | Sredstvo osiguranja | Ugovor o isplati naknade za novorođeno dijete | 25.05.2025. |
| 10. | 17.07.2020. | Bjanko zadužnica | 6.636,14 eura | Hrvoje Kombura | Sredstvo osiguranja | Ugovor o isplati naknade za novorođeno dijete | 28.05.2025. |
| 11. | 07.09.2020. | Bjanko zadužnica | 6.636,14 eura | Ivana Deković | Sredstvo osiguranja | Ugovor o isplati naknade za dijete | 06.04.2025. |
| 12. | 07.09.2020. | Bjanko zadužnica | 6.636,14 eura | Ivana Deković | Sredstvo osiguranja | Ugovor o isplati naknade za novorođeno dijete | 06.04.2025. |
| 13. | 13.01.2021. | Bjanko zadužnica | 6.636,14 eura | Zrinka Jeličić | Sredstvo osiguranja | Ugovor o isplati naknade za novorođenče | 15.07.2026. |
| 14. | 30.05.2018. | Bjanko zadužnica | 6.636,14 eura | Marta Župan | Sredstvo osiguranja | Ugovor o isplati naknade za novorođenče | 15.01.2026. |
| 15. | 04.06.2021. | Bjanko zadužnica | 6.636,14 eura | Marin Pantalon | Sredstvo osiguranja | Ugovor o isplati naknade za novorođeno dijete | 01.03.2026. |
| 16. | 14.06.2021. | Bjanko zadužnica | 13.272,28 eura | Iva Šimunac | Sredstvo osiguranja | Ugovor o isplati naknade za novorođeno dijete | 26.05.2026. |
| 17. | 24.06.2021. | Bjanko zadužnica | 13.272,28 eura | Davor Mičić | Sredstvo osiguranja | Ugovor o isplati naknade za novorođeno dijete | 13.06.2026. |
| 18. | 2022. | Bjanko zadužnica | 6.636,14 eura | Marija Jadrijev | Sredstvo osiguranja | Ugovor o isplati naknade za novorođeno dijete | tri godine |
| 19. | 2022. | Bjanko zadužnica | 6.636,14 eura | Martina Jurin | Sredstvo osiguranja | Ugovor o isplati naknade za novorođeno dijete | tri godine |
| 20. | 2022. | Bjanko zadužnica | 6.636,14 eura | Anita Luštica | Sredstvo osiguranja | Ugovor o isplati naknade za novorođeno dijete | tri godine |
| 21. | 2022. | Bjanko zadužnica | 6.636,14 eura | Krešimir Markulin | Sredstvo osiguranja | Ugovor o isplati naknade za novorođeno dijete | tri godine |
| 22. | 2022. | Bjanko zadužnica | 6.636,14 eura | Luka Špar | Sredstvo osiguranja | Ugovor o isplati naknade za novorođeno dijete | tri godine |
| 23. | 2022. | Bjanko zadužnica | 1.327,23 eura | Darko Alavanja | Sredstvo osiguranja | Ugovor o isplati naknade za novorođeno dijete | dvije godine |
| 24. | 2022. | Bjanko zadužnica | 6.636,14 eura | Darija Itković | Sredstvo osiguranja | Ugovor o isplati naknade za novorođeno dijete | tri godine |
| 25. | 2022. | Bjanko zadužnica | 6.636,14 eura | Martina Zorić Guzobad | Sredstvo osiguranja | Ugovor o isplati naknade za novorođeno dijete | tri godine |
| 26. | 2022. | Bjanko zadužnica | 13.272,28 eura | Hrvoje Kombura | Sredstvo osiguranja | Ugovor o isplati naknade za novorođeno dijete | pet godina |
| 27. | 2022. | Bjanko zadužnica | 6.636,14 eura | Marija Mikela | Sredstvo osiguranja | Ugovor o isplati naknade za novorođeno dijete | tri godine |
| 28. | 2022. | Bjanko zadužnica | 6.636,14 eura | Kate Glavurtić | Sredstvo osiguranja | Ugovor o isplati naknade za novorođeno dijete | tri godine |
| 29. | 12.12.2022. | Bjanko zadužnica | 6.636,14 eura | Luka Dunatov | Sredstvo osiguranja | Ugovor o isplati naknade za novorođeno dijete | tri godine |
| 30. | 12.12.2022. | Bjanko zadužnica | 6.636,14 eura | Domagoj Ivković | Sredstvo osiguranja | Ugovor o isplati naknade za novorođeno dijete | tri godine |
| 31. | 12.12.2022. | Bjanko zadužnica | 6.636,14 eura | Martina Ćurk | Sredstvo osiguranja | Ugovor o isplati naknade za novorođeno dijete | tri godine |
| 32. | 12.12.2022. | Bjanko zadužnica | 6.636,14 eura | Ivan Bačić | Sredstvo osiguranja | Ugovor o isplati naknade za novorođeno dijete | tri godine |
| 33. | 12.12.2022. | Bjanko zadužnica | 6.636,14 eura | David Grgurev | Sredstvo osiguranja | Ugovor o isplati naknade za novorođeno dijete | tri godine |
| 34. | 12.12.2022. | Bjanko zadužnica | 6.636,14 eura | Matej Dunatov | Sredstvo osiguranja | Ugovor o isplati naknade za novorođeno dijete | tri godine |
| 35. | 28.06.2023. | Bjanko zadužnica | 4.000,000 eura | Anita Luštica | Sredstvo osiguranja | Ugovor o isplati naknade za novorođeno dijete | šest godina |
| 36. | 28.06.2023. | Bjanko zadužnica | 2.000,00 eura | Tomislav Šarin | Sredstvo osiguranja | Ugovor o isplati naknade za novorođeno dijete | tri godine |
| 37. | 28.06.2023. | Bjanko zadužnica | 6.636,14 eura | Iva Dundov | Sredstvo osiguranja | Ugovor o isplati naknade za novorođeno dijete | tri godine |
| 38. | 28.06.2023. | Bjanko zadužnica | 6.636,14 eura | Joško Kucelin | Sredstvo osiguranja | Ugovor o isplati naknade za novorođeno dijete | tri godine |

1. **STANJE POTENCIJALNIH OBVEZA OPĆINE PREKO PO OSNOVI SUDSKIH POSTUPAKA**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **RBR** | **OVRHOVODITELJ**  **TUŽITELJ** | **Poslovni broj predmeta** | | **Sažeti opis prirode spora** | | **Iznos glavnice u eurima** | **Procjena financijskog učinka** | **Početak sudskog spora** |
| **OVRŠENIK**  **TUŽENIK** |
| 1. | **Neven Jurin i dr.** | P-1671/18 | Radi utvrđivanja prava vlasništva | | 1.327,23 | | / | / |
| **OPĆINA PREKO** |
| 2. | **Neven Jurin i dr.** | P-497/11 | Radi utvrđivanja prava vlasništva | | 1.323,23 | | / | / |
| **OPĆINA PREKO** |
| 3. | **Ivan Grbas i dr.** | P-770/13 | Radi utvrđivanja prava vlasništva | | 1.327,23 | | / | / |
| **OPĆINA PREKO** |
| 4. | **Šime Marušić** | P-1208/16 | Radi utvrđivanja prava vlasništva | | 1.327,23 | | / | / |
| **OPĆINA PREKO** |
| 5. | **VELI DVORI d.o.o.** | P-732/13 | Radi utvrđivanja prava vlasništva | | 1.459,95 | | / | / |
| **OPĆINA PREKO** |
| 6. | **VELI DVORI d.o.o.** | P-1663/16  P-697/20 | Radi utvrđivanja prava vlasništva | | 1.327,23 | | / | / |
| **OPĆINA PREKO** |
| 7. | **VELI DVORI d.o.o.** | P-448/16 | Radi utvrđivanja prava vlasništva | | 1.327,23 | | / | / |
| **OPĆINA PREKO** |
| 8. | **VELI DVORI d.o.o.** | P-697/2020  P-2158/24 | Radi utvrđivanja prava vlasništva | | 1.327,23 | | / | / |
| **OPĆINA PREKO** |
| 9. | **Veronika Lončar i dr.** | P-2288/19  P/763/2024 | Radi utvrđivanja prava vlasništva | | 1.327,23 | | / | / |
| **OPĆINA PREKO** |
| 10. | **Branko Lončar i dr.** | P-2017/19 | Radi utvrđivanja prava vlasništva | | 1.327,23 | | / | / |
| **OPĆINA PREKO** |
| 11. | **Gordana Regnemer** | P-463/2023 | Radi utvrđivanja prava vlasništva i uknjižbe | | 1.500,00 | | / | / |
| **OPĆINA PREKO** |
| 12. | **Branko Kombura** | P-1812/23 | Radi utvrđivanja prava vlasništva i uknjižbe | | 1.330,00 | | / | / |
| **OPĆINA PREKO** |
| 13. | **Željko Bekafigo** | P-2807/23 | Radi utvrđivanja prava vlasništva i uknjižbe | | 1.327,23 | | / | / |
| **OPĆINA PREKO** |
| 14. | **Bratislav Kuštera** | P-2127/24 | Radi utvrđivanja prava vlasništva i uknjižbe | | 1.327,23 | | / | / |
| **OPĆINA PREKO** |
| 15. | **Nedeljko Perić** | 2154/24 | Radi utvrđivanja prava vlasništva i uknjižbe | | 1.327,23 | | / | / |
| **OPĆINA PREKO** |
| 16. | **Ervin Celent** | P-1721/24 | Radi utvrđivanja prava vlasništva i uknjižbe | | 1.327,23 | | / | / |
| **OPĆINA PREKO** |
| 17. | **Bernardo Franin** | P-411/2012 | Radi utvrđivanja prava vlasništva i uknjižbe | | 132,72 | | / | / |
| **OPĆINA PREKO** |
| 18. | **Marija Karlović** | P-1548/24 | Radi utvrđivanja prava vlasništva i uknjižbe | | 1.327,23 | | / | / |
| **OPĆINA PREKO** |
| 19. | **Ilona Mikelenić** | R1-163/24 | Radi utvrđivanja prava vlasništva i uknjižbe | | 33.450,00 | | / | / |

**OPĆINSKI NAČELNIK:**

JURE BRIŽIĆ